Την υπόθεση φέρνει στο φως της δημοσιότητας η κάμερα του Philenews και ο Παναγιώτης Δημόπουλος.Όλα ξεκινησαν την περασμένη Πέμπτη 20 Δεκεμβρίου όταν η κάμερα του Philenews επισκέφθηκε αρχικά το Κέντρο Φιλοξενίας αιτητών πολιτικού ασύλου στην Κοφίνου και μετέπειτα τον προσωρινό χώρο φιλοξενίας προσφύγων στην Κοκκινοτριμιθιά.Εκεί εντοπίστηκαν να φιλοξενούνται από την Τρίτη 18 Δεκεμβρίου μια μάνα (;) με τα 12 παιδιά της (;) που αναμενόταν να φύγει την επόμενη.Κατά τη διάρκεια καταγραφής των συνθηκών διαβίωσης στον προσωρινό χώρο φιλοξενίας εντύπωση προκάλεσαν τα ανήλικα παιδιά που αν και αρχικά έπαιζαν ανέμελα και κυκλοφορούσαν στους χώρους του Κέντρου, στη συνέχεια ξαφνικά, σιωπηλά και ανεξήγητα εξαφανίστηκαν, πολύ πριν κάνει την εμφάνισή της η μικρή μας κάμερα.Κατά τη διάρκεια συνέντευξης με τον εκπρόσωπο της Μη Κυβερνητικής Οργάνωσης που διαχειρίζεται το Κέντρο στην Κοκκινοτριμιθιά, ο κ. Σπανέας επιβεβαίωσε την αυξημένη κινητικότητα προσφύγων προς την Κύπρο από γείτονες χώρες που μαστίζονται από πολέμους, εξηγώντας μάλιστα τους λόγους στους οποίους οφείλεται η σταδιακή και σταθερή αυτή αύξηση που ανησυχεί και τον υπουργό Εσωτερικών.Όταν όμως το θέμα της συζήτησης έφτασε στη «μάνα» με τα 12 παιδιά -6 αγόρια και 6 κορίτσια- πειστικές και σαφείς απαντήσεις σε καίρια ερωτήματα δεν μπορούσαν να δοθούν, αφήνοντας ανοιχτό το ενδεχόμενο το εφιαλτικό σενάριο εμπορίας προσώπων να κρύβεται πίσω από την τραγική ιστορία των 12 παιδιών από τη Σομαλία που μας ήρθαν μέσω κατεχομένων και Υεμένης.Συνεχίζοντας όλη την εβδομάδα διακριτικά τη διερεύνυση της υπόθεσης, διαπιστώθηκε γι άλλη μία φορά όχι μόνο η απροθυμία, αλλά και η φτωχή κι αναποτελεσματική αντίδραση των αρμόδιων υπηρεσιών του Γραφείου Ευημερίας στην υπόθεση, που μολονότι φαίνεται να προκαλεί και στους ίδιους σωρεία ερωτηματικών, δεν έχουν κατορθώσει μέχρι σήμερα να βρουν την άκρη του νήματος και τα 12 παιδιά συνεχίζουν να φιλοξενούνται στην Κοκκινοτριμιθιά ενώ ένα απλό τεστ DNA που θα έπρεπε να γίνει άμεσα κάπου «ξεχάστηκε» και μόλις χθες αποφασίστηκε να γίνει!Παράδοξο επίσης είναι το γεγονός πως η μάνα βρέθηκε θετική στο τεστ μαντού, χωρίς να βρεθεί κανένα από τα 12 παιδιά της !...Σύμφωνα με ασφαλείς πληροφορίες, πριν λίγες ώρες η 44χρονη «μάνα» φέρεται να παραδέχθηκε πως κάποια δεν είναι παιδιά της!Κι αν οι αρμόδιες υπηρεσίες του Γραφείου Ευημερίας ξυπνήσουν απ’ τον λήθαργο πιθανότατα ν’ ακούσουμε πολλά ακόμη...